
Makanan Syaitan 

Hadith : 

Ibnu Abbas r. a meriwayatkan katanya: "Sesungguhnya syaitan itu membisikkan kepada kawan-kawan 
mereka supaya membantah kamu. Sabda Nabi SAW : "Mereka berkata: "Binatang yang disebutkan 
nama Allah, janganlah kamu memakannya dan binatang yang tidak disebutkan nama Allah, maka 
hendaklah kamu memakannya." Maka Allah berfirman : "Maka janganlah kamu makan binatang yang 
tidak disebutkan nama Allah. 

(al-Bukhari, Muslim, Ibnu Majah dan Abu Daud) 


Huraian 

Menyembelih binatang bermaksud menghilangkan nyawa binatang yang halal dengan niat 
kerana Allah (disebutkan nama Allah). Hukum sembelihan adalah wajib dengan tujuan 
dimakan dagingnya. Perkara berhubung halal dan haram makanan ini telah dijelaskan 
dengan begitu nyata di dalam al-Quran. Daging yang halal adalah sesuatu yang suci dan 
baik dan tidak menimbulkan rasa was-was atau keraguan mengenai status halalnya. Ini 
adalah kerana setiap sumber yang haram akan menjadi darah daging dan akan 
menjejaskan amalan, doa dan personaliti dalaman dan luaran seseorang. 



